Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5531

4. Közművelődési Főosztály A Közművelődési Főosztály (jelen alfejezet alkalmazásában a továbbiakban: Főosztály) alapfeladata az állam közművelődéssel kapcsolatos feladatainak megszervezése, a közművelődés támogatása. 4.1. A Főosztály elemzi a közművelődés országos helyzetének alakulását, ennek alapján fejlesztési javaslatokat dolgoz ki, követi azok megvalósítását. 4.2. Részt vesz az uniós források felhasználásával megvalósuló fejlesztések előkészítésében. 4.3. Végzi a közművelődési terület ágazati irányításából eredő feladatait, teljesíti e téren meglévő tájékoztatási kötelezettségeit, ellenőrzi a közművelődési feladatellátást, működteti a közművelődési szakfelügyeletet. 4.4. Biztosítja a közművelődési szakterülethez tartozó miniszteri díjak adományozására javaslatot tevő kuratóriumok működési feltételeit. 4.5. Véleményezi az önkormányzatok közművelődés-igazgatási, intézményfenntartó és működtető feladataival kapcsolatos beadványait. 4.6. Ellátja az Országos Képzési Jegyzékben meghatározott, a Főosztály tevékenységével összefüggő szakképesítések tartalmi fejlesztésével, gondozásával kapcsolatos feladatokat, biztosítja a Közművelődési Akkreditációs Bizottság működtetését. 2006/94. szám 4.7. A Főosztály végzi az állatkertekkel kapcsolatban az OKM-re háruló feladatokat. 4.8. Segíti és koordinálja a kulturális turisztikai vonzerő projektek szakmai szereplőinek tevékenységét. 4.9. Támogatja a cigányság nyelvének, kultúrájának megőrzését és erősítését szolgáló programokat, elősegíti a cigány kulturális intézmények létrehozását és működését. 4.10. Segíti a határon túli magyarok és a hazai kisebbségek közművelődési tevékenységét. 4.11. Meghozza az időszaki lapok nyilvántartásával kapcsolatos elsőfokú határozatokat. VI. A felsőoktatási és tudományos szakállamtitkár felügyeleti területe

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes